Държавен вестник, бр. 102, 2022 г., стр. 79

БРОЙ  102	
Д Ъ Р Ж А В Е Н  В Е С Т Н И К 	
СТР.  79  
изпълнението на настоящото Споразумение, 
както и при необходимост – предложения за 
подобрения.
Член 5
Срок на валидност на Споразумението
Настоящото Споразумение влиза в сила 
в деня на подписването му от двете Страни 
и остава в сила за първоначален срок от 5 
(пет) години. След изтичането на този първо-
начален срок Споразумението се подновява 
автоматично за следващи периоди със същата 
продължителност, освен ако някоя от двете 
Страни не изпрати писмено уведомление по 
дипломатически път на другата Страна поне 
шест месеца преди изтичането на съответния 
период за намерението си да го прекрати.
Прекратяването не засяга валидността и 
продължителността на дейностите, изпъл-
нявани в рамките на това Споразумение, до 
тяхното приключване.
Настоящото Споразумение може да бъде 
изменяно по взаимно писмено съгласие 
между двете Страни, изпратено по дипло-
матически път.
Всички евентуално възникнали различия 
при тълкуването и изпълнението на насто-
ящото Споразумение се разрешават чрез 
преговори между двете Страни.
Това Споразумение отменя действието на 
Споразумението между Министерството на 
образованието и науката на Република Бъл-
гария и Министерството на образованието, 
културата и спорта на Кралство Испания 
относно създаването и работата на билингвал-
ните паралелки с испански език в средните 
училища на Република България, организа-
цията на зрелостния изпит за учениците от 
тези паралелки и необходимите изисквания 
за издаване на диплома за средно образова-
ние от Министерството на образованието, 
културата и спорта на Кралство Испания, 
подписано на 18.09.2001 г. в гр. София, но 
изпълнението на вече започнали съвместни 
инициативи и образователни дейности про-
дължава до тяхното приключване.
Изготвено на 15 ноември 2022 г. в два 
екземпляра, всеки от които на български и 
на испански език, като всички текстове имат 
еднаква сила.
За Министерството 
на образованието и 
науката на 
Република България: 
Сашо Пенов,
министър
За Министерството 
на образованието и 
професионалното 
обучение на 
Кралство Испания: 
Пилар Алегриа, 
министър
8126
Наредба за изменение и допълнение на 
Наредба № 1 от 19 февруари 2020 г. за ор­
ганизацията и провеждането на изпитите 
за придобиване на професионална квали­
фикация (обн., ДВ, бр. 18 от 2020 г.; изм. 
и доп. бр. 101 от 2021 г.)
§ 1. В чл. 3 се правят следните изменения 
и допълнения:
1. В ал. 2 след думите „Министерството 
на образованието и науката“ се поставя запе-
тая и се добавя „като изпитът е анонимен“.
2. В ал. 9 думите „чл. 1, ал. 2, т. 2 и 3“ 
се заменят с „чл. 1, ал. 2“. 
3. Създава се нова ал. 11:
„(11) Обучаемите подават заявление до 
директора/ръководителя на обучаващата 
институция, в която се обучават, за избор 
на начина за явяване на изпита по чл. 1, 
ал. 2 – писмена работа по изпитна тема, 
писмен тест или защита на дипломен проект 
(приложение № 1), най-късно три месеца 
след началото на учебната година, в която 
ще се полага изпит, или след започване на 
обучението от лица, навършили 16 години.“
4. Създава се нова ал. 12:
„(12) Учениците и зрелостниците не могат 
да променят направения избор по ал. 11 за 
начина за явяване на изпита по чл. 1, ал. 2, 
т. 1 и 2 в изпитните сесии на една и съща 
учебна година.“ 
5. Досегашната ал. 11 става ал. 13 и се 
изменя така:
„(13) Обучаемите, които желаят да бъдат 
допуснати до изпит по чл. 1, ал. 2, т. 2 и 3 
за придобиване на професионална квали-
фикация, подават заявление до директора/
ръководителя на обучаващата институция, 
в която се обучават, за всяка изпитна 
сесия/дата, когато желаят да се явят на 
изпит. Срокът за подаване на заявление за 
допускане до изпитите по чл. 1, ал. 2, т. 2 
и 3 се определя със заповед на директора/
ръководителя на обучаващата институция.“
6. Досегашната ал. 12 става ал. 14.
§ 2. В чл. 4 се правят следните изменения 
и допълнения:
1. В ал. 1:
а) в т. 1 след думата „изпита“ се поставя 
запетая и се добавя „която за допускане до 
задължителните държавни изпити за при-
добиване на професионална квалификация 
е училищната зрелостна комисия по чл. 83, 
ал. 4, т. 3 от Наредба № 11 от 2016 г. за 
оценяване на резултатите от обучението на 
учениците (ДВ, бр. 74 от 2016 г.)“;
б) в т. 5 думите „и защита на дипломния 
проект в практическата част“ се заличават;
в) в т. 6 след думата „теоретичната“ се 
добавя „и практическата“.